
ДО
ПРЕДСЕДАТЕЛЯ НА ОБЩИНСКИ СЪВЕТ 
ГР. РАЗЛОГ

ПРЕДЛОЖЕНИЕ
ОТ ИНЖ. КРАСИМИР ГЕРЧЕВ
КМЕТ НА ОБЩИНА РАЗЛОГ


ОТНОСНО: Приемане на Общински годишен план за социалните услуги през 2027г. на Община Разлог.


	УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
	
	В изпълнение на изискванията на чл. 38, ал. 1 и ал. 2 от Закона за социалните услуги, както и на чл. 59 и чл. 62, ал. 1 от Наредбата за планиране на социалните услуги, всяка община разработва и приема Общински годишен план за социалните услуги въз основа на анализ на потребностите на населението и в съответствие с Националната карта на социалните услуги.
В тази връзка е изготвен Общински годишен план за социалните услуги на община Разлог за 2027 година, който включва:
· Планиране на социалните услуги съгласно Националната карта на социалните услуги;
· Планиране на социалните услуги, финансирани от общинския бюджет;
· Приоритети за развитие и разширяване на съществуващи и нови социални услуги;
· Прогнозни данни за капацитет и обхват на услугите;
· Планиране на ресурсите и начина на предоставяне на социалните услуги през 2027 година.
 С приемането на годишния план се осигурява стабилност, предвидимост и по-качествено предоставяне на социалните услуги в общината в съответствие със законовите изисквания и потребностите на местното население.
	Във връзка с  гореизложеното, предлагам след обсъждане Общински съвет – гр. Разлог да приеме следното 			

			Р Е Ш Е Н И Е:

На основание чл.21, ал.1, т.12 от ЗМСМА, чл.38, ал.1 от Закона за социалните услуги и чл.63 от Наредбата за планирането на социалните услуги, Общински съвет – гр. Разлог реши: 
1. Приема Общински годишен план за социалните услуги през 2027г. на Община Разлог. /Приложение №1/.
2. Възлага на Кмета на общината да предостави по електронен път приетия план на изпълнителния директор на Агенцията за социално подпомагане.

Мотиви: Настоящият доклад се прие на основание чл.21, ал.1, т.12 от ЗМСМА, чл.38, ал.1 от Закона за социалните услуги и чл.63 от Наредбата за планирането на социалните услуги; Съгласно чл. 38 от Закона за социалните услуги, Общинските съвети, по предложение на кмета на общината, приемат Годишен план за развитие на социалните услуги за следващата календарна година, който да отговаря на изискванията на Наредбата за планиране на социалните услуги. Законът за социалните услуги, Наредбата за планиране на социалните услуги и Националната карта на социалните услуги поставят правната рамка, на която трябва да съответства Годишния план за развитие на социалните услуги.


ВНОСИТЕЛ:
ИНЖ. КРАСИМИР ГЕРЧЕВ
Кмет на Община Разлог




Съгласувал:
Инж. Гергана Костова – Зам.-кмет по СДОКСТ




Съгласувал:
Елена Тумбева – Гл. юрисконсулт 

